
OKROŽNICA: 	Mednarodni kodeks za varnost ladij, ki uporabljajo pline ali druga goriva z nizkim plameniščem (IGF kodeks) – spremembe (MSC 109)

Referenca: 	Resolucija MSC.567(109)
Vstop v veljavo: 	1. januar 2028

Mednarodna pomorska organizacija (IMO) je na 109. zasedanju odbora MSC (2.–6. december 2024) sprejela spremembe Mednarodnega kodeksa za varnost ladij, ki uporabljajo pline ali druga goriva z nizkim plameniščem (IGF kodeks). Spremembe se nanašajo predvsem na ladje, zgrajene po 1. januarju 2028, in uvajajo strožje pogoje glede konstrukcije gorivnih tankov, sistema ventilacije, požarne zaščite in določanja nevarnih območij.

Ključne spremembe:

1. Definicije: uvedena nova opredelitev ladje, zgrajene 1. januarja 2028 ali kasneje.
2. Konstrukcija gorivnih tankov: posebni pogoji za sesalne jaške v rezervoarjih in dopolnjena merila za razdalje od dna.
3. Razbremenilni in povratni ventili: nove zahteve za odvajanje plinov in tekočin iz cevnih sistemov ter njihovo vračanje v gorivne tanke.
4. Požarna zaščita: okrepljeni kriteriji za pregrade (A-60), posebni pogoji za tip C tankov ter za tankerje.
5. Nevarna območja: razširitev območij nevarnosti (območja 1 in 2) okoli odprtin in prezračevalnih jamborov.
6. Prezračevanje: prezračevalni kanali morajo biti plinsko neprepustni in imeti nadtlak ali podtlak glede na nevarna ali nenevarna območja.
Namen sprememb je povečati raven varnosti pri uporabi plinov in drugih goriv z nizkim plameniščem, ob upoštevanju novih tehničnih rešitev in izkušenj iz prakse.

